
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 348 

17 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάρτηση διαφημίσεων επι των καλυμάτων ικριωμά¬ 
των σε κτίρια των οποίων οι όψεις ανακαινίζονται 


κατ’ εφαρμογή προγράμματος αποκατάστασης... 1 

Αποδοχή παραίτησης προέδρου Επιτροπής Παρακο¬ 
λούθησης της Εναλλακτικής Διαχείρισης 

(Ε.Π.Ε.Δ.). 2 

Διαδικασία πληρώσεως των θέσεων των Διευθυντών 
των Κέντρων Έρευνας του Ιδρύματος Ιατροβιολο- 

γικών Ερευνών της Ακαδημίας Αθηνών. 3 

Καθορισμός ύψους επιχορήγησης του Ερευνητικού 
Ακαδημαϊκού Ινστιτούτου Τεχνολογίας Υπολογι¬ 
στών (Ε.Α.Ι.Τ.Υ.) οικονομικού έτους 2004. 4 

Έγκριση υπερωριακής απασχόλησης σε δύο (2) μόνι¬ 
μους οδηγούς του ΤΕΙ Πάτρας. 5 

Έγκριση υπερωριακής απασχόλησης σε ογδόντα πέ¬ 
ντε (85) μονίμους υπαλλήλους του ΤΕΙ Πειραιά. 6 

Καθορισμός αποζημίωσης Προέδρου, Ταμία και Γραμ- 
ματέα εφορείας του Δ.Π.Π. Γυμναστηρίου Καισα- 

ριανής. 7 

Καθορισμός αποζημίωσης Προέδρου, Ταμία και Γραμ- 
ματέα εφορείας του Εθνικού Γυμναστηρίου Αθη¬ 
νών Ο «I. ΦΩΚΙΑΝΟΣ». 8 

Μετατροπή μιας (1) θέσης ειδικευόμενου γιατρού ει¬ 
δικότητας Ορθοπεδικής του Γ.Ν. Κέρκυρας, σε μία 
(1) θέση ειδικευόμενου γιατρού ειδικότητας Πνευ- 

μονολογίας στο ίδιο Νοσοκομείο. 9 

Ρύθμιση εκτάσεων Συνοικισμού Χαλκιάδων Λάρισας. 10 
Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Πε.Σ.Υ.Π. Δυτι¬ 
κής Ελλάδας για το Α' εξάμηνο του 2004. 11 

Ορισμός συντελεστή Μ, ο οποίος χρησιμοποιείται για 
την εφαρμογή ορισμένων διατάξεων του Π.Δ. 

437/81 . 12 

Σύσταση νομικού προσώπου στο Δήμο Βέροιας Ν. 
Ημαθίας, με την επωνυμία «Μουσείο Εκπαίδευσης 

Βέροιας. 13 

Έγκριση του αιτήματος της ΜΕΡΚΟΥΡΗ ΣΟΦΙΑΣ για 
χορήγηση άδειας ίδρυσης Ιδιωτικού Ι.Ε.Κ. 14 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 15111/940/20.8.2003 από¬ 
φαση του Γενικού Γραμματέα Βιομηχανίας του 
Υπουργείου Ανάπτυξης. 15 


ΑΠΟΦΑΣΕΙ Σ 

Αριθ. 6636 (-)) 

Ανάρτηση διαφημίσεων επι των καλυμάτων ικριωμάτων 
σε κτίρια των οποίων οι όψεις ανακαινίζονται κατ’ 
εφαρμογή προγράμματος αποκατάστασης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 

ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ.3του άρθρου 34 του Ν. 3164/03 
«Μητρώα μελετητών,ανάθεση και εκπόνηση μελετών και 
παροχή συναφών υπηρεσιών και άλλες διατάξεις» (Α' 
176). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27του Ν. 2081/1992 (Α' 154) και 
τροποποιήθηκε με την παραγρ. 2α του άρθρου 1 του Ν. 
2469/1997 (Α' 38). 

3. Τη ΔΙΔΚ/Φ.1/2/22875/31.10.2001 κοινή απόφαση 
Πρωθυπουργού και του ΥΠΕΣΔΔΑπερί μεταβίβασης αρ¬ 
μοδιοτήτων στον Υφυπουργό ΕΣΔΔΑ Λ. Παπαδήμα. 

4. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

1. Επιτρέπεται η ανάρτηση διαφημίσεων επί των καλυ¬ 
μάτων των ικριωμάτων σε κτίρια των οποίων οι όψεις ανα¬ 
καινίζονται κατ’εφαρμογή προγράμματος αποκατάστα¬ 
σης και συντήρησης των όψεων κτιρίων, κατ’ εξαίρεση 
τωνδιατάξεωντηςπαρ. 1 του άρθρου 2του Ν. 2833/00 (Α' 
150) και της παρ. 2α του άρθρου 2 του Ν. 2946/01 (Α' 224) 
με τους παρακάτω όρους και προϋποθέσεις: 

2. Το δικαίωμα ανάρτησης ανήκει στον φορέα υλοποίη¬ 
σης του οικείου προγράμματος αποκατάστασης, (ΥΠΕ- 

ΧΩΔΕ, ΔΕΠΟΣ, οικείος ΟΤΑ ή επιχείρηση αυτού που υλο¬ 
ποιεί το πρόγραμμα). 

3. Το δικαίωμα ανάρτησης μπορεί να παραχωρείται από 
τον δικαιούχο προς τρίτον, μετά από διαγωνισμό, έναντι 
αναλόγου χρηματικού ανταλλάγματος. Το χρηματικό 
αντάλλαγμα που επιτυγχάνεται από την ανάρτηση των 
διαφημίσεων ή από την παραχώρηση σε τρίτον του δικαι¬ 
ώματος αυτού κατατίθεται σε ειδικό λογαριασμό που τη¬ 
ρεί ο φορέας ή η επιχείρηση αυτού και χρησιμοποιείται 
αποκλειστικά για την κάλυψη των δαπανών αποκατάστα¬ 
σης και συντήρησης κτιρίων που εντάσσονται σε οποιο- 
δήποτε πρόγραμμα του ίδιου φορέα. 

4. Στις περιπτώσεις κτιρίων που βρίσκονται σε πλατείες, 
το δικαίωμα ανάρτησης μπορεί να παραχωρείται, με από¬ 
φαση του οικείου φορέα, σε τρίτο προς ίδια προβολή 
εφόσον αναλαμβάνει ο ίδιος, την ανακαίνιση των όψεων 
των κτιρίων επί της πλατείας. 

5. Η ανάρτηση διαρκεί για όσο χρονικό διάστημα εκτε- 
λούνται οι εργασίες ανακαίνισης σύμφωνα με το πρό¬ 
γραμμα, αλλά δεν μπορεί να υπερβαίνειτο ένα έτος και σε 
καμμία περίπτωση δεν επιτρέπεται κατά τη διάρκεια των 
Ολυμπιακών Αγώνων. 

6. Η επιφάνεια της διαφήμισης καταλαμβάνει έκταση μι¬ 
κρότερη του 30% του καλύματος των ικριωμάτων.Στο 
υπόλοιπο τμήμα δύναται να αποτυπώνεται η όψη του κτι¬ 
ρίου. 

7. Από τις διατάξεις της παρούσας απόφασης εξαιρού¬ 
νται οι περιοχές που περιλαμβάνονται στην 9918/03 από¬ 
φαση των Υπουργών Περιβάλλοντος, Χωροταξίας και Δη¬ 
μοσίων Έργων και Πολιτισμού (Δ' 298), για το χρονικό διά¬ 
στημα που καθορίζεται στην παρ. 7 του άρθρου 2 του Ν. 
2833/00 (Α' 150), όπως ισχύει. 

8. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΑΠΟΚΕΝΤΡΩΣΗΣ ΔΗΜΟΣΙΩΝ ΕΡΓΩΝ 

ΛΑΜΠΡΟΣΠΑΠΑΔΗΜΑΣ ΒΑΣΩ ΠΑΠΑΝΔΡΕΟΥ 
-♦- 

Αριθ. 7161 (2) 

Αποδοχή παραίτησης προέδρου Επιτροπής Παρακολού¬ 
θησης της Εναλλακτικής Διαχείρισης (Ε.Π.Ε.Δ.). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την παρ. 11.2 του άρθρου 24 του Νόμου 2939/2001 
(ΦΕΚ179Α/2001) «Συσκευασίες και εναλλακτική διαχείρι¬ 
ση των συσκευασιών και άλλων προϊόντων κ.λπ.». 

2. Την 33215/1563/24.12.2001 (ΦΕΚ 1793Β/2001) από¬ 
φασή μας «Συγκρότηση Επιτροπής Παρακολούθησης 
της Εναλλακτικής Διαχείρισης». 

3. Την αίτηση παραίτησης από 28.1.2004 του Κωνστα¬ 
ντίνου Καΐσερλη, αποφασίζουμε: 

Κάνουμε αποδεκτή την παραίτηση του Κωνσταντίνου 
Καΐσερλη από την ιδιότητα του μέλους και προέδρου της 


Επιτροπής Παρακολούθησης της Εναλλακτικής Διαχείρι¬ 
σης, από την ημερομηνία της υποβολής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 2004 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-*- 

Αριθ. 6834α/Β1 (3) 

Διαδικασία πληρώσεως των θέσεων των Διευθυντών των 
Κέντρων Έρευνας του Ιδρύματος Ιατροβιολογικών 
Ερευνών της Ακαδημίας Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: α) του άρθρου 28 παρ. 2 του Ν. 
2009/1992, β)του άρθρου 29Ατου Ν. 1558/1986, όπως το 
άρθρο αυτό προστέθηκε με το άρθρο 27 του Ν. 
2081/1999 (ΑΊ54) καιτροποποιήθηκε με το άρθρο 1 παρ. 
2(α) του Ν. 2469/1997 (Α' 38) και γ) της απόφασης 
1065956/863/Α0006/2003 απόφασης του Πρωθυπουρ¬ 
γού και του Υπουργού Οικονομίας και Οικονομικών «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών» (Β' 985), δ) του Π.Δ/τος 81/2002 (Α' 57). 

2. Τη γνώμη του Διοικητικού Συμβουλίου του Ιδρύματος 
Ιατροβιολογικών Ερευνών (συνεδρίαση 96η/ 26.11.2003) 
και τη σύμφωνη γνώμη της Ολομέλειας της Ακαδημίας 
Αθηνών (συνεδρία 2421/18.12.2003) και 

3. Το γεγονός ότι από την εφαρμογή των διατάξεων της 
απόφασης αυτής δεν προκαλείται καμμία δαπάνη σε βά¬ 
ρος του Ιδρύματος Ιατροβιολογικών Ερευνών της Ακαδη¬ 
μίας Αθηνών, αποφασίζουμε: 

Το άρθρο 1 της απόφασης Β1/290/1992 (Β' 327), όπως 
έχει αντικατασταθεί με την όμοια Β1/187/1998 (Β' 760) 
υπουργική απόφαση, αντικαθίσταται ως εξής: 

«Άρθρο 1 

1. Κάθε ένα από τα Κέντρα Έρευνας του Ιδρύματος Ια- 
τροβιολογικών Ερευνών της Ακαδημίας Αθηνών διευθύ¬ 
νεται από Διευθυντή ο οποίος εκλέγεται από τους υπηρε- 
τούντες ερευνητές Α' βαθμίδας του οικείου Κέντρου. 

2. Ο Διευθυντής εκλέγεται για πέντε (5) έτη και μπορεί 
να ανανεώνεται. 

3. Το Διοικητικό Συμβούλιο του Ιδρύματος Ιατροβιολο- 
γικών Ερευνών της Ακαδημίας Αθηνών με απόφαση του 
προκηρύσσει τις θέσεις των Διευθυντών των Κέντρων 
Έρευνας τουλάχιστον τρεις (3) μήνες από τη λήξη της θη¬ 
τείας των υπηρετούντων. Με την προκήρυξη, που απευ¬ 
θύνεται σε όλους τους υπηρετούντας ερευνητές Α' βαθ¬ 
μίδας ορίζεται προθεσμία είκοσι (20) ημερών μέσα στην 
οποία μπορούν να υποβάλλουν υποψηφιότητα. Μαζί με 
την αίτηση υποβάλλουν αναλυτικό βιογραφικό σημείωμα 
από το οποίο να προκύπτει ότι διαθέτουν τα προσόντα και 
τις λοιπές προϋποθέσεις που ορίζονται στο άρθρο 9 παρ. 
6 του Ν. 1514/1985, όπως έχει αντικατασταθεί με το άρ¬ 
θρο 1 παρ. 7, του Ν. 2919/2001, και ισχύει κάθε φορά. 

4. Για την αξιολόγηση των υποψηφίων για τη θέση Διευ¬ 
θυντή Κέντρου Έρευνας του Ιδρύματος Ιατροβιολογικών 

Ερευνών της Ακαδημίας Αθηνών συγκροτείται με απόφα¬ 
ση του Διοικητικού Συμβουλίου ειδική επιτροπή κριτών 
από πέντε τουλάχιστον επιστήμονες με αναγνωρισμένο 
κύρος και γνώση των ερευνητικών αντικειμένων των πε¬ 
δίων ειδίκευσης του οικείου Κέντρου Έρευνας. Μέλη της 
Επιτροπής ορίζονται κατά προτεραιότητα ερευνητές Α' 
βαθμίδας του Ιδρύματος ή άλλων ερευνητικών φορέων ή 
μελών ΔΕΠ Α' βαθμίδας Πανεπιστημιακών Ιδρυμάτων. Η 
επιτροπή Κριτών υποβάλλει στο Διοικητικό Συμβούλιο πί¬ 
νακα κατά σειρά αξιολόγησης των υποψηφίων. Το Διοικη¬ 
τικό Συμβούλιο αφού επικυρώσει τον αξιολογικό πίνακα, 
προσλαμβάνει τον πρώτο ως Διευθυντή για πέντε έτη. 

5. Ο Διευθυντής προίσταται όλων των εργαστηριακών 
και λοιπών μονάδων του Κέντρου και έχει την ευθύνη για 
την εύρυθμη και αποδοτική λειτουργία τους ασκεί τις 
εξής ιδίως αρμοδιότητες: 

- Καταρτίζει και υποβάλλει προτάσεις στο Δ.Σ. για τον 
εσωτερικό κανονισμό λειτουργίας του Κέντρου. 

- Προγραμματίζει, οργανώνει, διευθύνει και ελέγχει τις 
ερευνητικές δραστηριότητες του κέντρου. 

- Αξιολογεί το επιστημονικό και λοιπό προσωπικό του 
κέντρου. 

- Εισηγείται την πρόσληψη, εξέλιξη και απόλυση επι¬ 
στημονικού και λοιπού προσωπικού. 

- Μετακινεί επιστημονικό προσωπικό εντός του κέ¬ 
ντρου. 

- Υποβάλλει προτάσεις για την σύνταξη του προϋπολο¬ 
γισμού του Ιδρύματος. 

- Εισηγείται την ανακατανομή κονδυλίων του εγκεκρι¬ 
μένου προϋπολογισμού του κέντρου σε περίπτωση αλλα¬ 
γής ερευνητικών αναγκών. 

- Βεβαιώνει την πραγματοποίηση δαπανών που αφο¬ 
ρούν τη λειτουργία του κέντρου. 

- Ασκεί κάθε άλλη δραστηριότητα που του ανατίθεται με 
τον εσωτερικό κανονισμό ή με αποφάσεις του Δ. Σ. 

6. Ο Διευθυντής όταν απουσιάζει ή κωλύεται αναπλη¬ 
ρώνεται στα καθήκοντα του από ερευνητή κατά προτε¬ 
ραιότητα Α' βαθμίδας που ορίζεται από το Δ.Σ., ύστερα 
από εισήγηση του και πρόταση του επιστημονικού συμ¬ 
βουλίου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. Φ. 1/Α/168/15013 ΙΒ (4) 

Καθορισμός ύψους επιχορήγησης του Ερευνητικού Ακα¬ 
δημαϊκού Ινστιτούτου Τεχνολογίας Υπολογιστών 
(Ε.Α.Ι.Τ.Υ.) οικονομικού έτους 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 αρ. 4 του Ν. 2909/2001 
(ΦΕΚ90Α). 


2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

3. Την 1065956/863/Α0006/15.7.2003 απόφαση του 
Πρωθυπουργού και του Υπ. Οικονομίας και Οικονομικών 
«ανάθεση αρμοδιοτήτων στους Υφυπουργούς Οικονο¬ 
μίας και Οικονομικών». 

4. Το γεγονός ότι με την παρούσα απόφαση προκαλεί- 
ται δαπάνη σε βάρος του Κρατικού Προϋπολογισμού 
ύψους 261.706,00 ευρώ στον ΚΑΕ2519τουΦ. 19-110. 

5. Τον Κρατικό Προϋπολογισμό οικονομικού έτους 
2004, αποφασίζουμε: 

Καθορίζουμε για το οικονομικό έτος 2004 την επιχορή¬ 
γηση του «Ερευνητικού Ακαδημαϊκού Ινστιτούτου Τεχνο¬ 
λογίας Υπολογιστών (Ε.Α. Ι.Τ.Υ.)» στο ποσό των διακοσίων 
εξήντα ενός χιλιάδων επτακοσίων έξι ευρώ (261.706,00) 
σε βάρος του ΚΑΕ 2519 του Ειδ. Φορέα 19-110, όπως αυ¬ 
τά προσδιορίζονται κάθε φορά, μετά οριζόμενα στις σχε¬ 
τικές αποφάσεις του Υπ. Οικονομικών ποσοστά διάθεσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΝΙΚΟΣ ΦΑΡΜΑΚΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 8006/Ε5 (5) 

Έγκριση υπερωριακής απασχόλησης σε δύο (2) μόνι¬ 
μους οδηγούς του ΤΕΙ Πάτρας. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις του άρθρου 16παρ. 1 του Ν. 3205/2003 
«περί μισθολογίου Δημοσίων Υπαλλήλων». 

2) Τη 2/72757/0022/31.12.2003 εγκύκλιο του Γ.Λ.τ.Κ. 
«Παροχή οδηγιών για την εφαρμογή των διατάξεων του 
Ν. 3205/2003 (ΦΕΚ 297/τ.Α>. 

3) Το γεγονός ότι η δαπάνη που θα προκύψει από την 
εκτέλεση των εγκεκριμένων ωρών εργασίας, ύψους συ¬ 
νολικά 2.370 ευρώ, σε καμία περίπτωση δεν επιτρέπεται 
να υπερβείτις πιστώσεις που έχουν εγγράφει στον οικείο 
αριθμό (ΚΑΕ 0261) του τακτικού προϋπολογισμού του ΤΕΙ 
Πάτρας. 

4) Το γεγονός ότι η υπερωριακή απασχόληση κρίνεται 
απαραίτητη για κάλυψη εποχιακών, εκτάκτων ή επειγου- 
σών αναγκών του ΤΕΙ Πατρών, αποφασίζουμε: 

Εγκρίνουμε μέσα στα πλαίσια των εγκεκριμένων πιστώ¬ 
σεων του προϋπολογισμού έτους 2004 του ΤΕΙ Πάτρας, 
την υπερωριακή απασχόληση πέραν του υποχρεωτικού 
ωραρίου, σε δύο (2) μόνιμους οδηγούςτου Ιδρύματος αυ¬ 
τού, για το χρονικό διάστημα από 1.2.2004 έως 30.6.2004 
και για μέχρι εξήντα (60) ώρες το μήνα για κάθε οδηγό. 

Η απόφαση αυτή ισχύει ένα (1) μήνα πριν από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

Αριθ. 8850/Ε5 (6) 

Έγκριση υπερωριακής απασχόλησης σε ογδόντα πέντε 
(85) μονίμους υπαλλήλους του ΤΕΙ Πειραιά. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16παρ. 1 του Ν. 3205/2003 
«Περί μισθολογίου Δημοσίων Υπαλλήλων». 

2. Τη 2/72757/0022/31.12.2003 εγκύκλιο του Γ.Λ.τ.Κ. 
«Παροχή οδηγιών για την εφαρμογή των διατάξεων του 
Ν. 3205/2003 (ΦΕΚ 297/τ.Α>. 

3. Το γεγονός ότι η δαπάνη που θα προκόψει από την 
εκτέλεση των εγκεκριμένων ωρών εργασίας, ύψους συ¬ 
νολικά 72.800 ευρώ, σε καμία περίπτωση δεν επιτρέπεται 
να υπερβείτις πιστώσεις που έχουν εγγράφει στον οικείο 
αριθμό (ΚΑΕ 0261) του τακτικού προϋπολογισμού του ΤΕΙ 
Πειραιά. 

4. Το γεγονός ότι η υπερωριακή απασχόληση κρίνεται 
απαραίτητη για κάλυψη εποχιακών, εκτάκτων ή επειγου- 
σών αναγκών του ΤΕΙ Πειραιά, αποφασίζουμε: 

Εγκρίνουμε μέσα στα πλαίσια των εγκεκριμένων πιστώ¬ 
σεων του προϋπολογισμού έτους 2004 του ΤΕΙ Πειραιά, 
την υπερωριακή απασχόληση πέραν του υποχρεωτικού 
ωραρίου, για το χρονικό διάστημα από 1.3.2004 έως 
31.10.2004 για: 

Α) εβδομήντα οκτώ (78) διοικητικούς υπαλλήλους και 
για μέχρι είκοσι (20) ώρες το μήνα για κάθε υπάλληλο 

Β) έξι (6) φύλακες και για μέχριτριάντα (30) ώρεςτο μή¬ 
να για κάθε υπάλληλο και 

Γ) ένα (1) οδηγό και για μέχριτριάντα (30) ώρεςτο μή¬ 
να. 

Η απόφαση αυτή ισχύει ένα (1) μήνα πριν από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 15359/1Β (7) 

Καθορισμός αποζημίωσης Προέδρου, Ταμία και Γραμμα- 
τέα εφορείας του Δ.Π.Π. Γυμναστηρίου Καισαριανής. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 4του Α.Ν. 1835 /39 (ΦΕΚ 294/Α/39) « Πε¬ 
ρί του τρόπου διοικήσεως και λειτουργίας του Δημόσιου 
Πρότυπου Παιδικού Γυμναστηρίου Καισαριανής. 

2. Του άρθρου 63 παρ.3του Ν. 1566/85 (ΦΕΚ 167/Α/85) 
«Δομή καιλειτουργίατης Π/θμιας καιΔ/θμιας Εκπ/σης και 
άλλες διατάξεις». 

3. Του άρθρου 17του Ν.3205/2003 « Μισθολογικές ρυθμί¬ 
σεις λειτουργών και υπαλλήλωντου Δημοσίου Ν.Π.Δ.Δ.». 

4. Του 831/10.11.2003 έγγραφο του Δ.Π.Π.Γ. Καισαρια- 
νής. 


5. Την ΣΤ5/32/26.2.98 (ΦΕΚ 701/10.7.98 τ.Β') απόφαση 
του Υπουργού Εθνικής Παιδείας και Θρησκευμάτων «Με¬ 
ταβίβαση δικαιώματος υπογραφής με εντολή Υπουρ¬ 
γού». 

6. Το γεγονός ότι από την απόφαση αυτή προκαλείται 
για το έτος 2004 δαπάνη ύψους 5.947,2 ευρώ που θα κα¬ 
λυφθεί από πιστώσεις του προϋπολογισμού του Δημόσι¬ 
ου Πρότυπου Παιδικού Γυμναστηρίου Καισαριανής ΚΑΕ 
0264 που επιχορηγείται από τον τακτικό προϋπολογισμό 
του ΥΠΕΠΘτου ΚΑΕ 2482 του Ε.Φ. 19-220, όπου θα γίνει 
σχετική πρόβλεψη, αποφασίζουμε: 

Καθορίζουμε ανά συνεδρίαση την αποζημίωση του 
Προέδρου, μελών και Γραμματέα της Εφορείας του Γυ- 
μναστηρίου σε 41.3 ευρώ στον καθένα. 

Ο αριθμός των συνεδριάσεων δεν μπορεί να υπερβαίνει 
τις τέσσερις (4) κατά μήνα και η διάρκεια της κάθε συνε¬ 
δρίασης τις πέντε (5) ώρες. 

Σε περίπτωση μη συμμετοχής μέλους σε όλες τις πραγ- 
ματοποιηθείσες κατά μήνα συνεδριάσεις ή αναπλήρω- 
σης, η αντίστοιχη μηνιαία αποζημίωση θα είναι ανάλογη 
του αριθμού των συνεδριάσεων στις οποίες συμμετείχε. 

Εάν σε κάποιο μήνα δεν πραγματοποιηθούν καθόλου 
συνεδριάσεις δεν καταβάλλεται αποζημίωση για το μήνα 
αυτό. 

Η απόφαση ισχύει από 1.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-Φ- 

Αριθ. 15360/1Β (8) 

Καθορισμός αποζημίωσης Προέδρου, Ταμία και Γ ραμμα¬ 
τέα εφορείας του Εθνικού Γυμναστηρίου Αθηνών Ο «I. 
ΦΩΚΙΑΝΟΣ». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 4 του Ν.Δ. 561/41 (ΦΕΚ335/Α/41) « Περί 
του Δημοσίου Γ υμναστηρίου Αθηνών Ο «I.ΦΩΚΙΑΝΟΣ». 

2. Της παρ. 3 του άρθρου 63 του Ν. 1566/85 (ΦΕΚ 
167/Α/85) «Δομή και Λειτουργία της Π/θμιας και Δ/θμιας 
Εκπ/σης και άλλες διατάξεις». 

3. Του άρθρου 17του Ν. 3205/2003 « Μισθολογικές ρυθ¬ 
μίσεις λειτουργών και υπαλλήλων του Δημοσίου 
Ν.Π.Δ.Δ...... 

4. Του 854/24.9.2002 έγγραφο του Εθνικού Γυμναστη¬ 
ρίου Αθηνών Ο «I.ΦΩΚΙΑΝΟΣ». 

5. Την ΣΤ5/32/26.2.98 (ΦΕΚ 701/10.7.98 τ. Β') απόφαση 
του Υπουργού Εθνικής Παιδείας και Θρησκευμάτων «Με¬ 
ταβίβαση δικαιώματος υπογραφής με εντολή Υπουρ¬ 
γού». 

6. Το γεγονός ότι από την απόφαση αυτή προκαλείται 
για το έτος 2004 δαπάνη ύψους 5.947,2 ευρώ που θα κα¬ 
λυφθεί από πιστώσεις του προϋπολογισμού του Εθνικού 
Γυμναστηρίου Αθηνών Ο «I. ΦΩΚΙΑΝΟΣ» ΚΑΕ 0264 που 
επιχορηγείται από τον τακτικό προϋπολογισμό του 
ΥΠΕΠΘτου ΚΑΕ 2482 του Ε.Φ. 19-220, όπου θα γίνει σχε¬ 
τική πρόβλεψη, αποφασίζουμε: 

Καθορίζουμε ανά συνεδρίαση την αποζημίωση του 

Προέδρου, μελών και Γραμματέα της Εφορείας του Γυ¬ 
μναστηρίου σε 41,3 ευρώ στον καθένα. 

Ο αριθμός των συνεδριάσεων δεν μπορεί να υπερβαίνει 
τις τέσσερις (4) κατά μήνα και η διάρκεια της κάθε συνε¬ 
δρίασης τις πέντε (5) ώρες. 

Σε περίπτωση μη συμμετοχής μέλους σε όλες τις πραγ- 
ματοποιηθείσες κατά μήνα συνεδριάσεις ή αναπλήρω- 
σης, η αντίστοιχη μηνιαία αποζημίωση θα είναι ανάλογη 
του αριθμού των συνεδριάσεων στις οποίες συμμετείχε. 

Εάν σε κάποιο μήνα δεν πραγματοποιηθούν καθόλου 
συνεδριάσεις δεν καταβάλλεται αποζημίωση για το μήνα 
αυτό. 

Η απόφαση ισχύει από 1.1.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Υ4α/77792/03 Γ.Π. (9) 

Μετατροπή μιας (1) θέσης ειδικευόμενου γιατρού ειδικό¬ 
τητας Ορθοπεδικής του Γ.Ν. Κέρκυρας, σε μία (1) θέ¬ 
ση ειδικευόμενου γιατρού ειδικότητας Πνευμονολο- 
γίας στο ίδιο Νοσοκομείο. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας» 
όπως τροποποιήθηκε και συμπληρώθηκε με το Π.Δ. 299 
(ΦΕΚ 240/Α/2000). 

2. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83), όπως αυτό συμπληρώθηκε με τη παρ. 6 
του άρθρου 3του Ν. 1579/85 (ΦΕΚ217/Α/85). 

3. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

4. Τις διατάξεις του Π.Δ/τος 129/ 92 (ΦΕΚ65/τ. Α'/92). 

5. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού. 

6. Τις διατάξεις του Π.Δ. 81/02 (ΦΕΚ 57/Α/02) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

7. Τη 1065956/863/Α0006/03 (ΦΕΚ 985/τ. Β716.7.2003 
απόφαση ανάθεσης αρμοδιοτήτων στους Υφυπουργούς 
Οικονομικών. 

8. Την 3418/8/7/02 (ΦΕΚ 861/Β/02) Απόφαση ανάθεσης 
αρμοδιοτήτων στους Υφυπουργούς Υγείας και Πρόνοιας 
όπως αυτή τροποποιήθηκε με την 70697/22.7.2003) ΦΕΚ 
1012/τ.Β'/22.7.2003 απόφαση. 

9. Το απόσπασμα πρακτικού της 8ης/31.5.003 Συνε¬ 
δρίασης του Δ.Σ. του Πε. Σ.Υ.Π. Ιονίων Νήσων. 

10. Την 6081/3.10.2003 απόφαση της Εκτελεστικής Επι¬ 
τροπής του ΚΕΣΥ, αποφασίζουμε: 

Μία (1) θέση ειδικευόμενου γιατρού ειδικότητας Ορθο¬ 
πεδικής που έχει συσταθεί στο Γ. Ν. Κέρκυρας, με την 
Α3β/10977/13.9.88 (ΦΕΚ 682/τ. Β'/88) κοινή Υπουργική 


Απόφαση, μετατρέπεται μετηνπαρούσα, σε μία (1) θέση 
του ιδίου κλάδου και ειδικότητας Πνευμονολογίας στο 
ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΦΑΡΜΑΚΗΣ ΕΚΤΟΡΑΣ ΝΑΣΙΩΚΑΣ 

-♦- 

Αριθ. 321 (10) 

Ρύθμιση εκτάσεων Συνοικισμού Χαλκιάδων Λάρισας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη : 

1. Τις διατάξεις του Ν. 1558/1985 (ΦΕΚ 137Α') «Κυβέρ¬ 
νηση και Κυβερνητικά όργανα όπως τροποποιήθηκε με¬ 
ταγενέστερα». 

2. Τις διατάξεις της παρ. 1 του άρθρου 26 του Ν. 
2732/1999 (ΦΕΚ 154 Α730.7.99) σε συνδυασμό με τις δια¬ 
τάξεις της παρ. 5 του άρθρου 11 του Ν. 3147/2003 (ΦΕΚ 
135Α75.6.2003). 

3. Τα στοιχεία της Οριστικής διανομής έτους 1961 του 
συνοικισμού Χαλκιάδων Λάρισας υπέρ των προσφύγων 
(Φαρσάλων). 

4. Το ότι όπως προκύπτει από τα στοιχεία του σχετικού 
φακέλου, πριν από την ανωτέρω οριστική διανομή του συ¬ 
νοικισμού, είχε προηγηθεί από την Επιτροπή Αποκατα- 
στάσεως Προσφύγων το έτος 1930 προσωρινή εγκατά¬ 
σταση των ενδιαφερομένων σε οικοπεδική έκταση, προ- 
κειμένου να καλυφθούν επιτακτικές στεγαστικές τους 
ανάγκες. Με την εν τω μεταξύ όμως επελθούσα ανάγκη 
κάλυψης και των στεγαστικών αναγκών των τέκνων των 
αρχικών δικαιούχων προέκυψε το φαινόμενο της αυθαί¬ 
ρετης κατάληψης διαθεσίμων οικοπεδικών εκτάσεων του 
ανωτέρω συνοικισμού, δημιουργηθείσης έτσι νομικής και 
πραγματικής κατάστασης, η οποία δεν είναι δυνατόν να 
ανατραπεί. 

5. Το ότι στους κτηματολογικούς πίνακες της ανωτέρω 
οριστικής διανομής έτους 1961, τα εν λόγω οικόπεδα εμ¬ 
φανίζονται στη στήλη των διαθεσίμων κατεχομένων μετά 
ονοματεπώνυμα των φερομένων ως αυθαιρέτων κατό¬ 
χων. 

6. Το ότι με την απόφαση αυτή δεν προκαλείται δαπάνη 
σε βάρος των πιστώσεων του προϋπολογισμού του 
Υπουργείου Γεωργίας, αποφασίζουμε: 

Παραχωρούμε τα οικόπεδα, τα οποία εμφανίζονται 
στον Πίνακα Οριστικής Διανομής έτους 1961 του Συνοικι¬ 
σμού Χαλκιάδων Λάρισας ως διαθέσιμα κατεχόμενα, 
στους φερομένους στον ίδιο πίνακα ως κατόχους ή στους 
καθολικούς ή ειδικούς διαδόχους τους. 

Η παραχώρηση θα γίνει με απόφαση του Νομάρχη Λά¬ 
ρισας, μετά από υποβολή αίτησης των ενδιαφερομένων 
στην Δ/νση Αγροτικής Ανάπτυξης της Νομαρχιακής Αυ¬ 
τοδιοίκησης Λάρισας. 

Γιατην παραχώρηση αυτή οφείλεταιτίμημαπροςτο Δη¬ 
μόσιο ίσο με το 1/10 της αγοραίας αξίας της έκτασης, 
σύμφωνα με τα στοιχεία της αρμόδιας Δ.Ο.Υ., κατά το 
χρόνο έκδοσης της σχετικής απόφασης, το οποίο κατα¬ 
βάλλεται σε πέντε (5) ίσες ετήσιες, άτοκες δόσεις. 

Μετά την εξόφληση του τιμήματος θα εκδοθούν υπέρ 
των ενδιαφερομένων οι σχετικοί τίτλοι κυριότητας, ο τύ¬ 
πος των οποίων θα καθοριστεί με απόφαση του Υπουρ¬ 
γού Γεωργίας. 

Η μεταγραφή των οριστικών τίτλων κυριότητας γίνεται 
με μέριμνα των ενδιαφερομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 

-Φ- 

Αριθ. ΥΙΟβ/Γ.Π. 127397/03 (11) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Πε. Σ. Υ. Π. Δυτικής Ελ¬ 
λάδας για το Α' εξάμηνο του 2004. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.3205/03 αρθ. 16. 

2. Τις διατάξεις του Νόμου 2889/01 «Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις». 

3. Την ανάγκη υπερωριακής απασχόλησης των υπαλλή- 
λωντης Κεντρικής Υπηρεσίας του Πε. Σ. Υ. Π. Δυτικής Ελ¬ 
λάδας, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους είκοσι οκτώ χιλιάδων οκτακόσιων ευρώ 
(28.800) η οποία θα βαρύνει το προϋπολογισμό του Πε. Σ. 
Υ. Π. Δυτικής Ελλάδας. 

5. Το 9633/12.12.2003 έγγραφο του Πε. Σ. Υ. Π. Δυτικής 
Ελλάδας, αποφασίζουμε: 

Εγκρίνουμε την υπερωριακή απασχόληση είκοσι (20) 
υπαλλήλωντης Κεντρικής Υπηρεσίας του Περιφερειακού 
Συστήματος Υγείας Πρόνοιας Δυτικής Ελλάδας και μέχρι 
επτά χιλιάδες διακόσιες (7.200) ώρες από 1.1.2004 έως 
30.6.2004. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση εποχικών - εκτάκτων και 
επειγουσών υπηρεσιακών αναγκών που προέκυψαν με 
την προετοιμασία των Νοσοκομείων για τους Ολυμπια¬ 
κούς Αγώνες και την διενέργεια εντός του έτους 2004 
πολλών δοκιμαστικών αγώνων και την υπαγωγή των φο- 
ρέωντης Πρόνοιας στα Πε. Σ. Υ. Π. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή κατά 
τις ώρες 14.30 έως 19.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η υπάλληλος 
Μ. Κουφοπούλου. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2004 

Ο ΥΠΟΥΡΓΟΣ 

Κ. ΣΤΕΦΑΝΗΣ 


Αριθ. 95339/678 (12) 

Ορισμός συντελεστή Μ, ο οποίος χρησιμοποιείται για 
την εφαρμογή ορισμένων διατάξεων του Π.Δ. 437/81. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Π.Δ. 437/81 «Περί μελέτης καιεκτε- 
λέσεως Δασοτεχνικών έργων». 

2. Τις διατάξεις του Π.Δ. 402/88 (ΦΕΚ 187) «Περί οργα¬ 
νισμού του Υπ. Γεωργίας», όπως τροποποιήθηκε μεταγε¬ 
νέστερα. 

3. Τις διατάξεις του Ν. 1588/88 «Κυβέρνηση και Κυβερ¬ 
νητικά Όργανα» (ΦΕΚ 137 Α'). 

4. Τα Γ7-142/3.2.2004 και Γ7-64/22.1.2002 έγγραφα της 
Γεν. Γραμματείας Εθνικής Στατιστικής Υπηρεσίας της Ελ¬ 
λάδος, σύμφωνα μετά οποία ο Μέσος Γ ενικός Δείκτης Τι¬ 
μών Καταναλωτή του τελευταίου τριμήνου του έτους 
2003, με βάση το 1999 = 100,0 ανερχόταν σε 115,476 ενώ 
του τελευταίου τριμήνου του έτους 1980 με βάση το 1999 
= 100,0 ανερχόταν σε 8,075. 

5. Την 399580/30.10.2001 απόφαση του Πρωθυπουρ¬ 
γού και του Υπουργού Γεωργίας, «Ανάθεση αρμοδιοτή¬ 
των στους Υφυπουργούς Γεωργίας Ευάγ. Αργύρη και 
Φώτη Χατζημιχάλη» (1479 Β/31.10.2001 ΦΕΚ). 

6. Το άρθρο 27 του Ν. 1081/1992 (ΦΕΚ 154/Α) με το 
οποίο προστέθηκε το άρθρο 29 Α'στο Ν. 1558/85 «Έλεγ¬ 
χος δαπανών που προκαλούν οι κανονιστικές διοικητικές 
πράξεις», αποφασίζουμε: 

Ορίζουμε, όπως για το έτος 2004 ο χρησιμοποιούμενος 
συντελεστής Μ, που αναφέρεται στο άρθρο 16, παρ. 5 
του Π. Δ. 437/81, για την εφαρμογή ορισμένων διατάξεων 
αυτού, είναι ίσος με 14,30 (Μ = Μ1/Μ2 = 115,476/ 8,075 
= 14,30). 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως, οπότε παύει να ισχύει η προη¬ 
γούμενη 91359/420/29.1.2003 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Φεβρουάριου 2004 

Ο ΥΦΥΠΟΥΡΓΟΣ 

ΦΩΤΗΣ ΧΑΤΧΗ ΜΙΧΑΛΗΣ 
-Φ- 

Αριθ. 1644 (13) 

Σύσταση νομικού προσώπου στο Δήμο Βέροιας Ν. Ημα¬ 
θίας, με την επωνυμία «Μουσείο Εκπαίδευσης Βέροιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 203 «Λοιπά Δημοτικά και 
Κοινοτικά Νομικά Πρόσωπα»του Δ.Κ.Κ.(Π.Δ. 410/95). 

3. Την 754/2003 απόφαση του δημοτικού συμβουλίου 
Βέροιας σχετικά με την σύσταση ίδιου νομικού προσώ¬ 
που με την επωνυμία «Μουσείο Εκπαίδευσης Βέροιας». 

4. Την 5631/26.7.2000 (ΦΕΚ 1339/Β72000 απόφαση του 

Γενικού Γραμματέα Περιφέρειας Κεντρικής Μακεδονίας 
σχετικά με την μεταβίβαση δικαιώματος υπογραφής «Με 
Εντολή Γ ενικού Γ ραμματέα Περιφέρειας», αποφασίζουμε: 

1. Συνιστάται στο δήμο Βέροιας Ν. Ημαθίας νομικό πρό¬ 
σωπο με την επωνυμία «Μουσείο Εκπαίδευσης Βέροιας». 

2. Σκοπός και έργο του νομικού αυτού προσώπου θα εί¬ 
ναι: 

α) Η διάσωση, συλλογή, συντήρηση και έκθεση αντικει¬ 
μένων σχετικών με την ιστορία της εκπαίδευσης, την Παι¬ 
δεία και τη παιδική ηλικία από την αρχαιότητα μέχρι τη 
σύγχρονη εποχή, με έμφαση από την ίδρυση του νεοελ¬ 
ληνικού κράτους ως τις μέρες μας. 

β) Η προώθηση της έρευνας και της ιστορίας της εκπαί¬ 
δευσης. 

γ) Η εκπαιδευτική δραστηριότητα μέσα από εκθέσεις, 
εκπαιδευτικά προγράμματα, διαλέξεις και περιοδικές εκ¬ 
θέσεις. 

δ) Η συγγραφή μελετών και βιβλίων σχετικών με τους 
σκοπούς και τα ενδιαφέροντα του Μουσείου, οι επανεκ- 
δόσεις αλφαβηταρίων, αναγνωστικών και άλλων εγχειρι¬ 
δίων. 

ε) Η μελέτη και η προαγωγή της νεοελληνικής γλώσσας. 

3. Πόροι του νομικού προσώπου είναι: 

α) Ετήσια επιχορήγηση του Δήμου. 

β) Επιχορήγηση και κάθε άλλη παροχή του Κράτους. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Πρόσοδοι από την ίδια αυτού περιουσία και κάθε άλ¬ 
λη πρόσοδος. 

Ακροτελεύτιο άρθρο 

Από τις διατάξεις της απόφασης αυτής, προκαλείται 
δαπάνη σε βάρος του προϋπολογισμού του δήμου Βέροι¬ 
ας, για το τρέχον και για τα επόμενα έτη, ύψους 30.000,00 
ευρώ (ΚΑ 212.9 «Επιχορήγηση Ν.Π. Μουσείο Εκπαίδευ¬ 
σης»), 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 12 Φεβρουάριου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. Πράξης ΣΤ/2072 (14) 

Έγκριση του αιτήματος της ΜΕΡΚΟΥΡΗ ΣΟΦΙΑΣ για χο¬ 
ρήγηση άδειας ίδρυσης Ιδιωτικού Ι.Ε.Κ. 

Ο ΠΡΟΕΔΡΟΣ 

ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ 
ΚΑΙ ΚΑΤΑΡΤΙΣΗΣ 

Έχοντας υπόψη: 

1. Τις διατάξεις των παρ. 7, 8 και 9 του άρθρου 5 του 
Ν. 2009/1992 (ΦΕΚ 18 τ. Α') «Εθνικό Σύστημα Επαγγελ¬ 
ματικής Εκπαίδευσης και Κατάρτισης και άλλες διατά¬ 
ξεις». 


2. Τις διατάξεις των άρθρων 1 και 2 της Ζ/3378/93 (ΦΕΚ 
356 τ. Β'), Απόφασης του Υπουργού Εθνικής Παιδείας και 
Θρησκευμάτων «Προϋποθέσεις, όροι και διαδικασία χο¬ 
ρήγησης άδειας ίδρυσης και λειτουργίας Ινστιτούτων 
Επαγγελματικής Κατάρτισης (Ι.Ε.Κ.) από Νομικά Πρόσω¬ 
πα Ιδιωτικού Δικαίου ή Ιδιώτες», όπωςτροποποιήθηκε συ¬ 
μπληρώθηκε και ισχύει (ΦΕΚ 722 τ. Β722.8.96). 

3. Την ΣΤ/1567/28.1.2004 αίτηση χορήγησης Άδειας 
Ίδρυσης ΙΔΙΩΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ 
ΚΑΤΑΡΤΙΣΗΣ. 

4. Την Απόφαση επί του θέματος 8α της συνεδρίασης 
4/4.2.2004 του Δ. Σ. του Ο.Ε.Ε.Κ., αποφασίζει: 

Την έγκριση του αιτήματος του φυσικού προσώπου 
ΜΕΡΚΟΥΡΗ ΣΟΦΙΑ για χορήγηση Άδειας Ίδρυσης ΙΔΙΩ¬ 
ΤΙΚΟΥ ΙΝΣΤΙΤΟΥΤΟΥ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ, 
με την επωνυμία «ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙ¬ 
ΚΗΣ ΚΑΤΑΡΤΙΣΗΣ ΜΕΡΚΟΥΡΗ ΣΟΦΙΑ» και χορήγηση του 
δικαιώματος χρήσης της προσωνυμίας «I.Ι.Ε.Κ ΜΕΡΚΟΥ- 
ΡΗ». 

Δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 
Ο Πρόεδρος 

ΙΩΑΝΝΗΣ ΤΟΥΤΖΙΑΡΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην 15111/940/20.8.2003 απόφαση του Γενικού Γραμ¬ 
ματέα Βιομηχανίας του Υπουργείου Ανάπτυξης η οποία 
δημοσιεύθηκε στο ΦΕΚ 1177/Β722.8.2003 για την τροπο¬ 
ποίηση της 13384/839/21.7.2003 απόφασης με θέμα «Συ¬ 
γκρότηση Ομάδας Εργασίας για την ενίσχυση και τον 
εμπλουτισμό των υπαρχουσών πολιτικών και προτάσεις 
παρέμβασης για τη διάδοση της Επιχειρηματικότητας για 
Άτομα με Αναπηρία». 

Διορθώνεται το εσφαλμένο: 

Η Ομάδα συγκροτείται σε ολομέλεια κατόπιν πρόσκλη¬ 
σης του συντονιστή, συνεδριάζει εκτός ωρών εργασίας. 
Συνολικά προβλέπονται όχι λιγότερο από 15 συνεδριά¬ 
σεις και επίσης δύναται με πρωτοβουλία του συντονιστή 
να συγκροτούνται αύ-άοο υποεπιτροπές, όποτε αυτό εί¬ 
ναι αναγκαίο. 

Στο ορθό: 

Η Ομάδα συγκροτείται σε ολομέλεια κατόπιν πρόσκλη¬ 
σης του συντονιστή, συνεδριάζει εκτός ωρών εργασίας. 
Συνολικά προβλέπονται όχι λιγότερο από δέκα (10) συνε¬ 
δριάσεις και επίσης δύναται με πρωτοβουλία του συντο¬ 
νιστή να συγκροτούνται αό-Ιιοο υποεπιτροπές, όποτε αυ¬ 
τό είναι αναγκαίο. 


(Από το Υπουργείο Ανάπτυξης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βί .9 γ - θ-ιτιθΝ: \λ/θ&ιτιη 51 θγ @ θΐ.ςκ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410) 597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 ουίΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαιΌ 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοππ και μέχρι 100 σελίδες σε 5 βυΐΌ προσαυξανόμενη 
κατά 1 θυΐΌ ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θοιό ανά έτος. 

Τα παραπάνω οά-τοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίεχ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 ουτο ανά έτος παλαιότητας και ανά τεύχος 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων Ι<0\Ε 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































